**ΑΝΟΙΧΤΗ ΠΡΟΣΚΛΗΣΗ**

**ΣΥΜΜΕΤΟΧΗΣ ΣΤΗ ΔΙΑΒΟΥΛΕΥΣΗ ΔΙΑΜΟΡΦΩΣΗΣ ΤΗΣ ΕΝΙΑΙΑΣ**

**«Ολοκληρωμένης Στρατηγικής Βιώσιμης Αστικής Ανάπτυξης (ΟΣΒΑΑ) με αξιοποίηση της “Ολοκληρωμένης Χωρικής Επένδυσης” (ΟΧΕ) και με πεδίο εφαρμογής τα Αστικά Κέντρα των Δήμων λεβαδεΩν, θηβαιων και ΑΛΙΑΡΤΟΥ-ΘΕΣΠΙΕΩΝ**

**στο ΠΛΑΙΣΙΟ ΤΟΥ ΠΡΟΤΥΠΟΥ ΧΩΡΙΚΗΣ ΑΝΑΠΤΥΞΗΣ**

**ΤΟΥ ΠΕΠ ΣΤΕΡΕΑΣ ΕΛΛΑΔΑΣ 2014-2020**

**Οι Δήμαρχοι Λεβαδέων, Θηβαίων και Αλιάρτου-Θεσπιέων,**

**έχοντας υπόψη**

1. Το ΠΕΠ Στερεάς Ελλάδας 2014-2020 και, ειδικότερα την Ενότητα 4 αυτού που αφορά στο «Πρότυπο Χωρικής Ανάπτυξης» της Περιφέρειας Στερεάς Ελλάδας,
2. Την Πρόσκληση με Α.Π. 1649/12-6-2018 της Ειδικής Υπηρεσίας Διαχείρισης του Ε.Π. «Στερεά Ελλάδα 2014-2020» (ΕΥΔ ΕΠ Στερεά Ελλάδα) για την υποβολή Προτάσεων Στρατηγικής Βιώσιμης Αστικής Ανάπτυξης (ΒΑΑ) και Σχεδίου Δράσης Ολοκληρωμένης Χωρικής Επένδυσης (ΟΧΕ) στο πλαίσιο του ΕΠ «Στερεά Ελλάδα 2014-2020»,
3. Τις Οδηγίες της Ευρωπαϊκής Επιτροπής προς τα Κράτη Μέλη σχετικά με την Ολοκληρωμένη Αστική Ανάπτυξη και την Αειφορία (Άρθρο 7 του Κανονισμού ΕΤΠΑ) Ευρωπαϊκή Επιτροπή, EGESIF\_15-0010-01/ 18-05-2015,
4. Την Εγκύκλιο του Υπ. Οικονομίας, Υποδομών, Ναυτιλίας και Τουρισμού / ΕΥΣΣΑ, σχετικά με τον Σχεδιασμό, την υλοποίηση και παρακολούθηση των Ολοκληρωμένων Χωρικών Επενδύσεων ως «εργαλείων» Ολοκληρωμένης Χωρικής Ανάπτυξης, ΑΠ 81168/ ΕΥΣΣΑ 1796 / 30-7-2015,
5. Τον Οδηγό του Υπ. Οικονομίας, Υποδομών, Ναυτιλίας και Τουρισμού / ΕΥΣΣΑ σχετικά με τη διαχείριση και εφαρμογή των Ολοκληρωμένων Χωρικών Επενδύσεων,
6. Την ανάγκη ολοκληρωμένης, συστηματικής και στοχοθετημένης ανάδειξης της Πόλης της Κέρκυρας ως διεθνώς αναγνωρισμένου πολιτιστικού και επιχειρηματικού προορισμού και την μέσω αυτής δημιουργία νέων θέσεων απασχόλησης, ιδίως στους τομείς της δημιουργικής και πολιτιστικής βιομηχανίας,

**προσκαλούν**

**ΤΟΥΣ ΚΟΙΝΩΝΙΚΟΥΣ ΚΑΙ ΕΠΑΓΓΕΛΜΑΤΙΚΟΥΣ ΕΤΑΙΡΟΥΣ**

**ΤΩΝ ΠΑΡΑΠΑΝΩ ΔΗΜΩΝ-ΕΤΑΙΡΩΝ**

**ΣΤΗ ΔΙΑΔΙΚΑΣΙΑ ΑΝΟΙΧΤΗΣ ΔΙΑΒΟΥΛΕΥΣΗΣ ΓΙΑ ΤΗΝ ΠΡΟΕΤΟΙΜΑΣΙΑ**

**της ΕΝΙΑΙΑΣ «Ολοκληρωμένης Στρατηγικής Βιώσιμης Αστικής Ανάπτυξης (ΟΣΒΑΑ) με αξιοποίηση της “Ολοκληρωμένης Χωρικής Επένδυσης” (ΟΧΕ)**

**«Ολοκληρωμένης Στρατηγικής Βιώσιμης Αστικής Ανάπτυξης (ΟΣΒΑΑ) με αξιοποίηση της «Ολοκληρωμένης Χωρικής Επένδυσης» (ΟΧΕ) και με πεδίο εφαρμογής τα Αστικά Κέντρα των παραπάνω Δήμων-Εταίρων**

Το περιεχόμενο, η οργάνωση και τα αποτελέσματα της διαβούλευσης περιγράφονται συνοπτικά στις επόμενες παραγράφους:

**1.** Οι Δήμοι Λεβαδέων, Θηβαίων και Αλιάρτου-Θεσπιέων πρόκειται να καταρτίσουν **«Ολοκληρωμένο Σχέδιο Βιώσιμης Αστικής Ανάπτυξης»** **(ΟΣΒΑΑ)** το οποίο θα χρηματοδοτηθεί από πόρους του ΠΕΠ Στερεάς Ελλάδας 2014-2020, στο πλαίσιο του προτύπου χωρικής ανάπτυξης της Περιφέρειας Στερεάς Ελλάδας. Το ΟΣΒΑ των παραπάνω Δήμων-Εταίρων θα αξιοποιήσει επιχειρησιακά το «εργαλείο» της **«Ολοκληρωμένης Χωρικής Επένδυσης» (ΟΧΕ).**

Η **ΟΧΕ** αποτελεί προγραμματικό και χρηματοδοτικό μέσο υλοποίησης συνεκτικών αναπτυξιακών σχεδίων αστικής, επιχειρηματικής και κοινωνικής αναζωογόνησης και καινοτομίας, με συγκεκριμένες δεσμεύσεις και «ενεργοποίηση» συγκεκριμένων «Επενδυτικών Προτεραιοτήτων» των Επιχειρησιακών Προγραμμάτων του ΕΣΠΑ 2014-2020, από τα οποία μια ΟΧΕ πρόκειται να αντλήσει χρηματοδοτικούς πόρους.

**2.** Το ΟΣΒΑΑ/ΟΧΕ των Δήμων Λεβαδέων, Θηβαίων και Αλιάρτου-Θεσπιέων θα υποβληθεί σύμφωνα με τις οδηγίες της Πρόσκλησης με Α.Π. 1649/12-6-2018 της Ειδικής Υπηρεσίας Διαχείρισης του Ε.Π. «Στερεά Ελλάδα 2014-2020» (www.<http://stereaellada.gr/wp-content/uploads/2018/06/ΠΡΟΣΚΛΗΣΗ-ΣΒΑΑ-ΟΧΕ_ΩΓΗ17ΛΗ-6ΙΕ.pdf>).

**3.** Η διαβούλευση για τη διαμόρφωση της «Στρατηγικής» του **ΟΣBAΑ** και την εξειδίκευσή του σε επιχειρησιακό, χρηματοδοτικό και οργανωτικό επίπεδο μέσω της **ΟΧΕ** θα οργανωθεί σε φυσική και ηλεκτρονική μορφή από τις **23 Ιουλίου μέχρι και τις 24 Αυγούστου 2018**. Στην συνέχεια θα ακολουθήσει η κοινή επιχειρησιακή συγκρότηση και οργάνωση της ΟΧΕ στο πλαίσιο των προϋποθέσεων, δεσμεύσεων και κατευθύνσεων του ΕΣΠΑ 2014-2020, έτσι ώστε το ΟΣΒΑΑ να υποβληθεί στα τέλη του Σεπτεμβρίου 2018 και οι προτεινόμενες δράσεις της ΟΧΕ να ενεργοποιηθούν, ενδεικτικά από το Δεκέμβριο του 2018.

Οι Δήμοι-Εταίροι θα προωθήσουν πρωτοβουλίες αξιοποίησης πρόσθετων πόρων από Τομεακά Προγράμματα του ΕΣΠΑ, από προγράμματα εδαφικής συνεργασίας και από λοιπά χρηματοδοτικά εργαλεία της Προγραμματικής Περιόδου 2014-2020.

Κατά συνέπεια, η υπό διαβούλευση «Στρατηγική» του **ΟΣΒΑΑ** μπορεί να είναι ευρύτερη της **ΟΧΕ**, η οποία θα χρηματοδοτηθεί από το ΠΕΠ Στερεάς Ελλάδας 2014-2020, ενταγμένη όμως σε συγκεκριμένους **«Στρατηγικούς Στόχους» (ΣΣ).**

**4.** Ως προς την χωρική της εφαρμογή («Αστική Διαδημοτική Λειτουργική Περιοχή Παρέμβασης»), η ΟΧΕ των Δήμων Λεβαδέων, Θηβαίων και Αλιάρτου-Θεσπιέων θα εστιάσει σε λειτουργικές περιοχές που προσδιορίζονται:

* από τις Δημοτικές Ενότητες (Δ.Ε.) των Δήμων-Εταίρων που χαρακτηρίζονται από αστικό χαρακτήρα, αστικές οικονομικές και κοινωνικές λειτουργίες, αστικές κυκλοφοριακές συνθήκες και προβλήματα, καθώς και αντίστοιχη πολεοδομική και πληθυσμιακή πύκνωση,
* από τους πολιτιστικούς και φυσικούς πόρους που είτε εντάσσονται στις παραπάνω Δ.Ε. είτε, εάν χωροθετούνται εκτός από τα διοικητικά τους όρια, «διαλειτουργούν» με αυτές, κυρίως ως προς την ανάδειξη εμβληματικών τοπόσημων που αναδεικνύουν το Δήμο Εταίρο ξεχωριστά, αλλά και συνολικά, την κοινή «περιοχή παρέμβασης» της ΟΧΕ των Δήμων Λεβαδέων, Θηβαίων και Αλιάρτου-Θεσπιέων ως μιας ενιαίας περιοχής–προορισμού επισκεψιμότητας με δραστηριότητες πολιτισμού, αθλητισμού και αναψυχής, αλλά και ως τόπου προσέλκυσης επιχειρηματικών δραστηριοτήτων,
* από την επίλυση κοινών, υπερτοπικού χαρακτήρα προβλημάτων ή/και την ανάληψη κοινών πρωτοβουλιών που ενισχύουν την αναπτυξιακή δυναμική της περιοχής και διασφαλίζουν τις δια-δημοτικές συνεργασίες.

Η ΟΧΕ των Δήμων Λεβαδέων, Θηβαίων και Αλιάρτου-Θεσπιέων θα συμπεριλάβει επίσης την αναβάθμιση και δικτύωση των υφιστάμενων πολιτιστικών υποδομών, την ενίσχυση της επισκεψιμότητάς τους, τη διεύρυνση των δυνητικών βιωματικών εμπειριών» των επισκεπτών, σε συνδυασμό με τη βιώσιμη διαχείριση των πολλαπλών «ροών» επισκεψιμότητας, έτσι ώστε η προσβασιμότητα στα Αστικά Κέντρα της Διαδημοτικής Λειτουργικής Περιοχής Παρέμβασης να καταστεί ελκυστική, ευέλικτη και ποιοτική.

Ταυτόχρονα, η ΟΧΕ θα στοχεύσει στην ποιοτική αναβάθμιση και στον εμπλουτισμό του τοπικού πολιτιστικού κεφαλαίου, στην ενίσχυση της επιχειρηματικότητας –με διερεύνηση της αξιοποίησης στοιχείων πολιτιστικής δημιουργίας-, και στη αξιοποίηση της βιομηχανίας της εμπειρίας και της δημιουργίας» (Cultural and Creative Industries – CCIs). Ως προς την ανάδειξη, την οργάνωση της επισκεψιμότητας και τη δικτύωση των πολιτιστικών πόρων της Περιοχής Παρέμβασης, θα ληφθεί υπόψη η οριζόντια ΟΧΕ της «Πολιτιστικής Διαδρομής Στερεάς Ελλάδας».

Σε όλες τις παραπάνω προτεινόμενες παρεμβάσεις, οι οποίες θα αποτελέσουν αντικείμενο της διαβούλευσης και θα συμπληρωθούν / εξειδικευθούν κατά τη διαδικασία συμμετοχής των πολιτών και των κοινωνικών και επαγγελματικών εταίρων, θα αξιοποιηθούν τεχνολογίες **έξυπνης πόλης (Smart City).**

Τέλος, συστατικό στοιχείο της ΟΧΕ των Δήμων Λεβαδέων, Θηβαίων και Αλιάρτου-Θεσπιέων, αποτελεί η συγκρότηση **μόνιμης «εταιρικής σχέσης»** η οποία θα συμβάλλει στην ορθολογική, ανοιχτή και αποτελεσματική «διακυβέρνηση» αλλά και στη διασφάλιση της βιώσιμης και με σύγχρονους όρους λειτουργίας και της διαλειτουργικότητας των αποτελεσμάτων των εφαρμοζόμενων δράσεων.

Η Εταιρική Σχέση θα προβλέπει **«Μηχανισμό Διακυβέρνησης της ΟΧΕ»** με την συμμετοχή των Φορέων-Εταίρων που θα εκδηλώσουν ενδιαφέρον και θα συμμετάσχουν ενεργά στη φάση της ανοιχτής διαβούλευσης. Η Εταιρική Σχέση στήριξη από επιστημονικές (θεματικές) ομάδες, μόνιμο forum διαβούλευσης φορέων και πολιτών κ.ο.κ. Αντικείμενο της διαβούλευσης θα αποτελέσει επίσης η πρόταση συγκρότησης, οργάνωσης και λειτουργίας της «Εταιρικής Σχέσης» καθώς και τα «εργαλεία» κοινωνικής μόχλευσης και δικτύωσης που θα την υποστηρίζουν (social engineering tools).

**5.** Ως προς την προσέγγιση της Στρατηγικής Βιώσιμης Αστικής Ανάπτυξης, η περιοχή παρέμβασης του ΟΣΒΑΑ/ΟΧΕ των Δήμων Λεβαδέων, Θηβαίων και Αλιάρτου-Θεσπιέων συνδυάζει τη διττή λειτουργία του πόλου συγκέντρωσης διοικητικών και επιχειρηματικών / παραγωγικών δραστηριοτήτων, καθώς και την σταδιακή ανάδειξη της περιοχής παρέμβασης ως πόλου επισκεψιμότητας και αναψυχής, πολλαπλών ενδιαφερόντων με έμφαση στη δημιουργία και αξιοποίηση βιωματικής εμπειρίας.

Οι βασικοί Στρατηγικοί Στόχοι του ”Ολοκληρωμένου Σχεδίου Βιώσιμης Αστικής Ανάπτυξης” (ΟΣΒΑΑ) των Δήμων Λεβαδέων, Θηβαίων και Αλιάρτου-Θεσπιέων που τίθενται στην ανοιχτή διαβούλευση είναι οι ακόλουθοι:

* **ΣΣ-1:** Αστική Αναζωογόνηση, Βελτίωση της Βιώσιμης Αστικής Κινητικότητας, Ανάπτυξη και Διασφάλιση της Προσβασιμότητας στους Αστικούς, Ιστορικούς, Πολιτιστικούς και Περιβαλλοντικούς Πόρους της Περιοχής Παρέμβασης
* **ΣΣ-2:** Ανάδειξη, Προβολή, Βελτίωση της Ελκυστικότητας και Βιώσιμη Διαχείριση του Πολιτιστικού και Τουριστικού Προϊόντος, της Περιοχής Παρέμβασης
* **ΣΣ-3:** Βελτίωση της Ποιότητας και Αποτελεσματικότητας της Κοινωνικής Ένταξης και της Απασχολησιμότητας
* **ΣΣ-4:** Στήριξη, ανάδειξη και προσέλκυση Επιχειρηματικών Πρωτοβουλιών

**6.** Η οργάνωση της ανοιχτής διαβούλευσης θα οργανωθεί σε πρώτο επίπεδο με τη συμμετοχή των κοινωνικών και επαγγελματικών Φορέων και Εταίρων και, σε δεύτερο, με την συμμετοχή των Πολιτών και του τοπικού κοινωνικού κεφαλαίου (τυπικά και άτυπα τοπικά κοινωνικά δίκτυα).

Για τον συντονισμό και την τεχνική υποστήριξη της διαβούλευσης, οι Δήμο-Εταίροι θα συγκροτήσουν «**Ομάδα Συντονισμού και Καθοδήγησης της Διαβούλευσης»** (εφεξής και «Ομάδα Συντονισμού»). Η Ομάδα Συντονισμού θα υποστηρίζεται από συμβούλους και ειδικούς επιστημονικούς συνεργάτες των Δήμων-Εταίρων.

Μεθοδολογικά, οι κοινωνικοί, οι επαγγελματικοί και οι λοιποί Εταίροι θα οργανωθούν σε **«θεματικές Ομάδες»,** υπό την υποστήριξη και τον συντονισμό της Ομάδας Συντονισμού:

Οι Θεματικές Ομάδες προτείνεται να έχουν το ακόλουθο αντικείμενο:

* **Θεματική Ομάδα 1:** Αστική Αναζωογόνηση, Βιώσιμη Αστική Κινητικότητα, Ενεργειακή Αποδοτικότητα, Ποιότητα Ζωής, Λειτουργίες Έξυπνης Πόλης
* **Θεματική Ομάδα 2:** Ανάδειξη, Αξιοποίηση και Προβολή Πολιτιστικών και λοιπών Πόρων, Ανάδειξη της Οικονομίας της Επισκεψιμότητας, Προσέλκυση Επενδύσεων και Δημιουργία νέων θέσεων Απασχόλησης,
* **Θεματική Ομάδα 3I:** Διασφάλιση της Κοινωνικής Συνοχής και Προώθηση της Κοινωνικής Ένταξης

Στις Ιστοσελίδες των Δήμου θα υπάρχουν οδηγίες επικοινωνίας, θα αναρτώνται αποφάσεις, έγγραφα και εγκύκλιοι, μελέτες, ενημερωτικές εκθέσεις και τα αποτελέσματα της διαβούλευσης.

**7.** Για κάθε **Φορέα-Εταίρο** απαιτούνται κατ’αρχήν τα ακόλουθα στοιχεία:

* Διεύθυνση, Υπεύθυνος Φορέα (νόμιμος ή εξουσιοδοτημένος Εκπρόσωπος, πλήρη Στοιχεία επικοινωνίας, Εταιρική Ιστοσελίδα.
* Στοιχεία Υπευθύνου Επικοινωνίας του Φορέα.

**8.** Η Ανοιχτή Διαβούλευση θα ενεργοποιηθεί με κοινή ημερίδα, στην οποία θα τεθούν ζητήματα τεκμηρίωσης και ανάλυσης του περιεχομένου της Στρατηγικής και των βασικών Αξόνων Παρεμβάσεων, ενώ θα αναλυθούν οι κρίσιμες παράμετροι που οριοθετούν τις Θεματικές Ομάδες.

Οι Φορείς-Εταίροι, θα μπορούν να υποβάλλουν:

α. σχόλια επί της Στρατηγικής και

β. προτάσεις Δράσεων σε ειδικό τυποποιημένο Έντυπο που έχει αναρτηθεί στις Ιστοσελίδες των Δήμων-Εταίρων.

Όλες οι σχετικές πληροφορίες θα δίδονται ηλεκτρονικά. Στους Φορείς-Εταίρους που θα ανταποκριθούν και θα δηλώσουν συμμετοχή στη διαδικασία διαβούλευσης θα δίδονται επιπρόσθετες πληροφορίες, στο πλαίσιο του «δικτύου» της Εταιρικής Σχέσης που θα δημιουργηθεί.

|  |  |  |
| --- | --- | --- |
| **Η ΔΗΜΑΡΧΟΣ**  **ΛΕΒΑΔΕΩΝ**  ***ΠΟΥΛΟΥ ΓΙΩΤΑ*** | **Ο ΔΗΜΑΡΧΟΣ**  **ΘΗΒΑΙΩΝ**  ***ΝΙΚΟΛΑΟΥ ΣΠΥΡΙΔΩΝ*** | **Ο ΔΗΜΑΡΧΟΣ**  **ΑΛΙΑΡΤΟΥ - ΘΕΣΠΙΕΩΝ**  ***ΝΤΑΣΙΩΤΗΣ ΓΕΩΡΓΙΟΣ*** |